કોંગ્રેસમાંથી ભાજપમાં આવેલા અને હાલ કેબિનેટ મંત્રી બનેલા કુંવરજી બાવળિયાએ પણ હાર્દિકને ગઈકાલે સમર્થન આપ્યું હતું. બાવળિયાએ કહ્યું હતું કે, હાર્દિકની માગ સાચી છે, અને આખોય મુદ્દો ખૂબ સેન્સિટિવ છે. આ મામલાનું જલ્દીથી નિરાકરણ આવે તેવું હું ઈચ્છું છું, અને તેના માટે સરકારમાં ચર્ચા પણ કરીશ. જોકે, આવું નિવેદન આપનારા બાવળિયાએ હજુ સુધી હાર્દિક સાથે કોઈ સીધો સંવાદ નથી કર્યો.